izzako/sundanese-pixelgpt huggingface dataset:
Katerangan ngeunaan judul euweuh di jero atawa di luar teks
Teks ditulis ngagunakeun aksara Bali jeung Jawa Tengahan ngawangun prosa
Naskah dijieun tina lontar warna coklat, lobana 53 lempir ukuranna 3 cm x 50 cm
Pangapit dijieun tina kayu warna coklat kahideungan ukuranna 3,2 cm x 50,5 cm
Blok teks kabagi jadi dua bagéan jeung dipisahkeun ku liang tali pangait
Blok teks beulah kénca ukuranna 19 cm x 2,7 cm, sedengkeun blok katuhu ukuranna 22,5 cm x 2,7 cm
Unggal lempir kawengku ku tilu padalisan
Lempir-lempir naskah disambungkeun ku tali warna bodas
Naskah disimpen dina kotak karton warna hawu jeung label nu dibéré judul Pararaton
Panomoran kaca ngagunakeun angka Bali kalawan sistim recto jeung verso
Teks dimimitian ti lempir munggaran verso tatapi tampa nomor kaca
Salajengna panomoran dituliskeun dina lempir verso dimimitian ku angka dua
Naskah dina umumna dina kondisi hadé iwal lempir munggaran jeung pamungkas naskah rumpang, tatapi teu ngaruksak teks
Aya teks nu leungit dina naskah éta, tatapi mungkin lain disababkeun silih luncat sabab aya rohang kosong sateuacan teks salajengna leungit
Teks dimimitian deui sanggeus sababaraha teks leungit
Teks nu leungit aya di lempir ka-38 sanggeus kalimah "“...yata mulaning anaruk alasing...”" tuluy dimimitian deui kalawan kecap "“...tura nira ring sira pangeran...”"
Di ahir teks nyebutkeun taun nyalinna kalawan candra sangkala "“lara paksa misayeku”" atawa 1552 S (1600 M) Kajadian munggaran nu karekam dina teks Pararaton lengkep jeung pananggalanna nyaéta dina kajadian panaklukan Daha ku Ken Angrok di taun 1144 Saka atawa taun 1222 Masehi; sanajan naskah pararaton pangkolotna nu geus kapanggih ayeuna nyaéta 1522 Saka atawa taun 1600 Masehi
Sababaraha bagéan teks nu aya dina naskah ieu leungit
Teu dipikanyaho disababkeun silaf maca/silap tulis atawa kasangajaan nu nyalin
Naskah ieu ayeuna ayana di Perpustakaan Nasional RI
Ditingali tina pananggalan munggaran nu kamuat nepi ka waktu nyalinna teks Pararaton, aya jarak waktu leuwih kurang 400 taun
Dina mangsa éta, loba data sajarah nu ruksak jeung leungit, boh sumber tinulis atawa nu teu katulis
Salian éta, panyerat tekas mungkin teu terus objektif dina nyawang hiji kajadian nu bakal dituliskeunna
Hal ieu disababkeun ku sababaraha hal, antarana: Ditingali tina eusina Pararaton mibanda sifat-sifat ngawengku; religio-magis (kapercayaan), mitologis (aya patalina jeung dewa-dewa), hagiografis (mukjizat nu pasalia jeung hukum alam), sugestif (ramalan), pragmentaris (teu lengkep), jeung anonim (euweuh ngaran panyerat)
Virgiawan Listanto atawa nu leuwih kasohor ku sebutan Iwan Fals nyaéta salah sahiji musisi legenda Indonésia dina aliran balada jeung "country"
Lahir ti hiji wanoja nu wastana Lies di Demak dina tanggal 3 September 1961
Ti leuleutik Iwan Fals dumuk di Bandung
Kungsi sakola di KBRI Jeddah Arab Saudi salila 8 bulan
Ti keur leutik kénéh, Iwan Fals geus resep kana musik nepi ka bisa maén gitar sorangan
Dina umurna nu ka-13 Iwan kungsi jadi tukang ngamén pikeun nambahan pangaweruhna dina widang musik jeung lagu
Nalika di SMP, Iwan jadi gitaris di paduan suara sakolana
Rékaman album munggaranana bareng jeung babaturanana Toto Gunarto, Helmi, Bambang Bule nu ngagabung dina "Amburadul"
Tapi éta album gagal di pasaran
Tuluy Iwan balik deui jadi tukang ngamén
Sanggeus jadi pinunjul di "festival musik country", Iwan ilubiung dina "lagu humor" bareng jeung Pepeng, Krisna, Nana Krip tur diproduksi ku ABC Records
Tapi éta ogé milu gagal
Tungtungna mah Iwan gawé bareng jeung Musica Studio
Album munggaran ti Musica Studio nu medal nyaéta "Sarjana Muda"
Ngaliwatan lagu-laguna Iwan ngagambarkeun suasana sosial masarakat Indonésia ti mimiti taun 1970-an
Lagu-lagu Iwan Fals kacida lobana, tapi aya lagu nu dianggap paling fénoménal nyaéta "Bénto" jeung "Bongkar"
Mangsa harita, dua lagu ieu kacida dipikaresep ku masarakat alatan lirik laguna mangrupa euteung kahirupan alam harita, nu mangrupa sindiran ka pihak pajabat téras jeung pamaréntah
Aya ogé lagu kritik kana laku lampah sakelompok jalma (saperti "Wakil Rakyat", "Tante Lisa"), empati keur kelompok marginal (misalna "Siang Seberang", "Istana", "Lonteku") jeung sajabana
Iwan Fals teu ngan saukur nyanyikeun lagu ciptaana sorangan tapi ogé lagu beunang nu lianna
Cendrawasih Biru atawa dina ngaran ilmiahna "Paradisaea rudolphi" nyaéta sajenis manuk cendrawasih ukuranana sedeng, miboga panjang kira-kira 30 cm, ti genus Paradisaea
Daérah sebaran Cendrawasih Biru aya di leuweung-leuweung pagunungan Papua Nugini bagian wétan sarta tenggara, umumna ti jangkungna 1.400 méter nepi ka jangkungna 1.800 méter di luhur permukaan laut
Manuk ieu boga warna hideung sarta biru, miboga paruh bodas kabiruan, suku dawuk, iris panon boga warna coklat kolot, di sakuriling panon aya dua buah satengah bunderan bodas sarta jangjang boga warna biru caang
Manuk jalu nu geus dewasa mibanda bulu-bulu jumbai hiasan dina sisi harigu anu boga warna biru kaunguan lamun ditempo ti handap sarta boga warna coklat kabeureum-beureuman lamun ditempo ti luhur
Dina bagian hariguna aya bunderan oval hideung kalayan boga warna beureum
Buntutna aya dua tali panjang, warnana hideung jeung tungtung boga warna biru
Cendrawasih awéwé ukuranana leuwih leutik, henteu dipapaésan bulu hiasan sarta awak bagian handap boga warna coklat kabeureum-beureuman
Cendrawasih Biru nyaéta ngawayuh spésiés
Manuk jalu mikat pasangan kalayan ritual tarian anu mamérkeun bulu-bulu hiasanna
Henteu kawas manuk cendrawasih Paradisaéa séjénna, Cendrawasih Brui jalu ngalakonan tarianna henteu dina jumplukan
Jalu ngagantungkeun awakna ka handap, muka mamérkeun bulu hiasanna kawas kipas biru bari berkicau jeung sora nyarupaan dengungan pendék
Dideketna aya buntut awéwé
Sanggeus kopulasi, manuk jalu ninggalkeun awéwé sarta mimitian néangan pasangan anu séjén
Cendrawasih Biru kapanggih ku "Carl Hunstein" dina salah sahiji ékspédisina di pulo Irian dina taun "1884"
Ngaran ilmiah spésiés langka ieu miéling saurang putra makuta ti Austria ngaranna Rudolf von Ésterreich-ungarn
Cendrawasih Beureum atawa dina ngaran ilmiahna "Paradisaea rubra" nyaéta sajenis manuk pengicau ukuranana sedeng, kalayan panjang kira-kira 33 cm, ti marga Paradisaéa
Éndemik Indonésia, Cendrawasih Beureum ngan kapanggih di leuweung dataran pendék dina pulo Waigeo sarta Batanta di kabupatén Raja Ampat, propinsi Irian Jaya Kulon
Manuk ieu boga warna konéng sarta coklat, sarta miboga paruh konéng
Manuk jalu dewasa ukuranana kira-kira 72 cm sarta miboga bulu-bulu hiasan anu warnana beureum getih jeung tungtungna miboga warna bodas dina bagian sisi beuteungna, bulu beungeut boga warna héjo zamrud gelap sarta buntutna miboga dua tali anu panjang ngawangun "pilin dobel" warnana hideung
Manuk bikang ukuranana leuwih leutik ti batan manuk jalu, jeung beungeutna miboga warna coklat kolot sarta henteu boga bulu-bulu hiasan
Cendrawasih Beureum nyaéta ngawayuh spésiés
Manuk jalu mikat pasangan ku ritual tarian anu mamérkeun bulu-bulu hiasanna
Sanggeus kopulasi, manuk jalu ninggalkeun bikang sarta mimitian néangan pasangan anu séjén
Manuk bikang nyileumleuman sarta ngasuh anakna sorangan
Cendrawasih Beureum daharna buah-buahan sarta rupa-rupa sarangga
Dumasar leungitna habitat leuweung anu terus-terusan, sarta populasi jeung daérah di mana manuk ieu kapanggih pohara kawatesan, Cendrawasih Beureum diévaluasikeun minangka manuk anu miboga résiko ampir kaancam di jero "IUCN Red List"
Manuk ieu kadaptar dina "CITES Appendix II"
Lauk asin nyaéta lauk cai atawa lauk laut beunang nguyahan anu terus dipoé nepi kagaring, cara ngaleungitkeun asinna lauk asin kudu dikeueum ku ciuyah haneut kuku lilana kurang leuwih satengah jam terus dibersihkeun ku cai biasa, terus dipoé deui
Cara nyieun Lauk asin
Mimitina urang kudu bisa milih lauk anu masih seger kénéh, ku sabab "kualitas" lauk bakal nangtukeun "mutu" "produk" hasil lauk asin anu hadé
Bahan baku nyieun lauk asin bisa dikolompokeun jadi 2 bagian lauk anu ukurana: Lauk anu ukurana gedé kudu disiit sangkan bersih tina sisitna, asang, eusi beuteung jeung dibelah sapanjang garis tonggongna kaarah beuteung (tapi teu nepi ka beulah dua)
Bagian anu masih kandel dibeulah sisina, lamun anu dipakéna lauk anu ukurana sedeng, bisa dibeulah atawa henteu ogé, sedengkeun lauk anu ukuranan leutik cukup dikumbah ku cai nu bersih
Lauk anu geus diprosés maké uyah sangkan awét ku sabab uyah bisa maéhan bakteri nu nyababkeun lauk jadi buruk, ku sabab kitu uyah diperlukeun pisan dina nyieun lauk asin
Uyah anu dipaké nyaéta uyah dapur (NaCl) murni, artina uyah anu loba miboga kandungan NaCl
Kandungan giji 100 gram lauk asin di antaran lauk bandeng miboga protéin 20 gram, lemak 4,8 gram, jeung zat beusi 2 gram
Lauk gabus anu garing miboga kandungan protein 58 gram, lemak 4 gram, zat besi 1 gram
Lauk kembung miboga protein 22 gr, lemak 1 gr, jeung zat bezi 1 gr
Kerang miboga kandungan protein 13,8 gr, lemak 3,8 gr, jeung zat besi 1,1 gr
Kitu ogé sarua saperti sajumlahing lauk laut olahan, saperti lauk asin miboga kandungan protein 42 gr, lemak 1,5 gr, jeung zat beusi 2,5 gr
Sardén miboga kandungan protéin 21,1 gr, lemak 27 gr, jeung zat besi 3,5 gr
Lauk teri garing kandungan protein 33,4 gr, lemak 3 gr, jeung zat besi 3,6 gr
Lobana kandungan giji dina lauk, utamana lauk laut loba gunana pikeun kaséhatan
Salain ti éta kandungan asam omega 3 dina lauk laut miboga mangpaat pikeun nyingkahan sajumlahing panyakit degeneratif, saperti jantung, penyumbatan pembuluh darah, kangker, jeung hipertensi
Ku cara loba ngadahar lauk sacara tuluy-gumuluy, terbukti bisa nyingkahan dampak goréngna panyakit jantung
Numutkeun ahli gizi, ngadahar lauk 30 gram dina sapoé, bisa nyingkahan maot alatan panyakit jantung nepi ka 50 persen
Tapi dina ngadahar lauk urang kudu merhatikeun paktor distribusinya
Artina, kuat heteuna éta asin biasana sakeudeung
Jadi kudu buru-buru di konsumsi dina kaayaan seger kénéh
Kitu ogé sarua jeung ngadahar lauk asin saperti teri jeung sardén
Aya pananlungtikan yén olahan lauk sacara tradisional saperti nyieuna lauk asin, osok teu "higienis"
Ku sabab nalika ngolahna atawa nalika moékeun éta asin osok kaenteupan laleur
Salain ti éta asin anu geus dimasak kandungan asam lemak omega 3 bakal rusak dina prosés ngagoréngna lauk asin, alatan masak asin dina suhu 80 derajat celsius atawa leuwih anu ngabalukarkeun ngurangan kandungan gizi dina lauk
Ku sabab kitu sangkan teu ngaleungitkeun kandungan dina lauk, nalika ngagoréng lauk ulah leuwih ti suhu 80 darajat
Avril Ramona Lavigne atawa leuwih kasohor ku sebutan Avril Lavigne nyaéta salah sahiji panyanyi asal Kanada
Lahir tanggal 27 September 1984 di hiji kota leutik Napanee, Ontario
Anak kadua ti opat sadudulur ti pasangan John Lavigne jeung Judy Lavigne
Bakat nyanyi Avril geus katingali ti umur 2 taun kénéh
Nalika umur 5 taun, Avril milu hiji pasanggiri nyanyi, lagu munggaran nu dihaleuangkeunana nyaéta "What Made You Say That" nu dipopiulérkeun ku Shania Twain
Nincak umur ka-16, Avril didaptarkeun ku salah sahiji artis jeung jurnalis nyaéta Ken Krongard sangkan bisa rékaman di perusahaan nu kasohor di Kanada, taun 2002 Avril ngaluarkeun album munggaran nu judulna "Let Go"
Hitsna nyaéta lagu nu judulna "Complicated", "Sk8er Boi", "I’m With You" nu jadi lagu favorit di Australia, Kanada, Inggris, jeung Indonesia
Ngaliwatan album munggaranana, Avril geus kasohor ku ku jalma réa tur jadi idola para rumaja
Ieu album kajual leuwih ti 17 juta di sakuliah dunya
Dina taun 2004, Avril ngaluarkeun deui album anyarna nu judulna "Under My Skin" kalawan hits single lagu "Don’t Tell Me", "My Happy Ending", "Nobody’s Home"
Ieu album suksés di sakulian dunya
Taun 2007, Avril Lavigne ngaluarkeun album katilu nu judulna "The Best Damn Thing"
Dina ieu album, Avril nu biasana idéntik jeung unsur "rock" katingali leuwih feminim jeung leuwih gumbira
Salian ti nyieun album, Avril ogé dipercaya pikeun nyieun hiji soundtrack film kalawan single "Keep Holding On" dina judul film "Eragon" sarta "single" "Alice" dina film "Alice In Wonderland"
Avril ogé kungsi jadi aktris di sawatara film kayaning "The Flock", "Fast Food", "Going The Distance" jeung "SK8er Boi"
Tutut nyaéta sato anu cangkangan nu hirupna dina leutak
Tutut sok diangeun pikeun deungeun sangu ari didaharnna dikecrok nepi ka beunang eusina
Tutut miboga cangkang anu mangrupa imahna anu wangunna méncos rerenggian
Tutut sabenerna tiasa dijadikeun dahareun nu loba mibanda protéin kawilang loba
Giji dina tutut (Inggris: "snail") atawa basa Perancis disebut "Escargot", mangrupa jinis sato moluska
Tutut miboga 100 spesies jeung gumantung kana jinis tempat cicingna
Biasana tutut anu didahar téh anu jinis Helix pomatia jeung Helix aspersa
Tutut jadi kadaharan anu rasana ngeunah, tutut pikeun kadahareu lain di Indonésia waé tapi di nagara-nagara séjén ogé saperti Perancis anu cara sajina téh saperti "appetizer", sedengkeun di Amérika jeung Australia, tutut anu disebutna "abalone" ilaharna didahar pikeun dahareun anu pang utamana, saperti "Spaghetti with escargots" jeung "Abalone in oyster sauce"
Tutut loba ngandung protéin, tapi saeutik lemakna
Dina saratus gram bagian anu bisa didahar aya 16 g protéin, jadi lamun urang ngadahar 100 g tutut, dina awak urang bakal aya 32% protéin tina kabutuhan sapopoé
Konsumsi protéin hewani dina dahareun sapopoé dibutuhkeun ku awak salain protéin nabati
Lemak dina 100 g tutut nyaéta 1,4 g. Lemak anu aya dina tutut mangrupa asam lemak essensial dina bentuk asam linoleat jeung asam linolenat
Kandungan vitamin dina tutut rada loba kalayan dominasi vitamin A, vitamin E, niacin jeung folat
Lamun urang ngadahar 100 gram tutut, jadi urang bakal nyumponan 2% vitamin A, 23% vitamin E, 7% niacin jeung 66% folat
Kandungan mineral anu aya dina tutut mangrupa kalsium, zat beusi, magnesium, kalium jeung fosfor
Lamun urang ngadahar 100 g tutut, jadi geus nyumponan 17% kalsium jeung 13,5% zat beusi pikeun kabutuhan awak sapopoé
Zat beusi dina tutut jumlahna 3,5 mg, leuwih loba dibandingkeun zat besi dina daging (2,5 mg) atawa lauk (2,4 mg)
"Pikeun propinsi Yugoslavia, tempo Propinsi Otonom Vojvodina (1945-1963), Propinsi Otonom Sosialis Vojvodina" Vojvodina, resmina Propinsi Otonom Vojvodina (basa Sérbia: Аутономна Покрајина Војводина, "Autonomna Pokrajina Vojvodina"; ; ; ; ; Rusyn: Автономна Покраїна Войводина) mangrupa hiji propinsi otonom di Sérbia
Ibu kota jeung kota panggedéna nyaéta Novi Sad
Vojvodina miboga idéntitas multiétnik jeung multibudaya; aya leuwih ti 26 grup étnis di propinsi ieu, nu boga genep basa resmi
Vojvodina dibagi kana 7 distrik jeung 44 kotamadya
Di handap mangrupa daptar distrik jeung kotamadyana
Muhyiddin Abu Muhammad Abdul Qodir bin Abi Shalih Zango Dost Al-Jaelani upami Séh Abdul Kodir Jaélani lahir di Jailan atawa Kailan taun 470 Hijriyah/ 1077 Maséhi, nepi ka ditambahkeun kecap Al-Jaelani atau Al-Kailani atawa Al-Jiliydan
Nénéhna Abu Muhammad
Inyana sok dilandih Muhyi ad-Din, al Ghaust al-A’zham, Sulthanul Auliya’ Ghaust al-Pak, jeung lian ti éta
Séh Abdul Kodir Jaelani téh ulama kahot, kamashur ngadegkeun jeung nyiarkeun salah sahiji tarékat kahot di dunya nyaéta Tarékat Qodiriyah
wajar lamun kiwari loba kaum muslim anu muji-muji jeung micinta inyana, samalah mah kakuduan
Tapi lamun tepi ka ngagung-ngagungkeun darajatna ngaluhuran Rosululloh SAW, éta mah kakaliruan anu fatal pisan, lantaran Rosululloh SAW téh Nabi jeung Rosul anu darajatna moal bisa kaéléhkeun ku manusa mana baé ogé
Anapon kayakinan sabagian muslimin anu nganggap yén Séh Abdul Kodir Jaélani téh salaku wasilah (perantara) nalika ngadarunga; yén moal diijabah dungana ku Alloh, iwal ngaliwatan Séh Abdul Kodir Jaélani, ieu ogé kayakinan anu sasab pisan
Kaca nyaéta geblégan gelas atawa beling nu gedé gunana di antarana sok dipaké jandéla, panto eunteung, jeung sajabana
Salila rébuan taun, kaca dianggap minangka hiji hal pikeun ditempokeun
Kaca kapaké pikeun dekorasi sarta pikeun nyieun barang-barang berharga
Kaca jadi bener-bener kapaké lamun dianggap minangka hiji hal anu tembus pandang
Taya anu bener-bener nyaho iraha atawa di mana rusiah nyieun kaca nu mimiti, sanajan urang weruh kaca geus dipaké saprak jaman mimiti pisan
Bahan-bahan utama pikeun nyieun kaca nyaéta keusik, lebu soda, atawa garam lebu (kalsium karbonat) sarta kapur, anu dilééhkeun babarengan kalayan suhu anu tinggi
Saprak bahan-bahan ieu kapanggih réa di sagala rupa bagian dunya, rusiah nyieun gelas geus kapanggih di loba nagara
Nurutkeun hiji carita, jalma-jalma Phoenix kuna meujeuhna meunang pangajén pikeun penemuan ieu
Saurang awak kapal istirahat di hiji walungan di Syria
Sabot maranéhanana siap pikeun masak kadaharan pikeun dahar peuting, maranéhanana henteu manggihan batu pikeun ngaganjel ceret maranéhanana
Jadi maranéhanana ngagunakeun bongkahan-bongkahan ‘niter’ (sanyawa sodium) ti muatan kapal
Panas seuneu ngalééhkeun niter, anu pacampur jeung keusik anu aya disakurilingna sarta nyérélék kaluar minangka aliran kaca éncér
Carita ieu meureun bener, meureun henteu bener, tapi, Syria nyaéta salah sahiji ti tempat-tempat asal nyieun kaca
Sarta para padagang bangsa Phoenix kuna ngajual barang-barang pecah belah di sakumna nagara-nagara Mediterania
Mesir nyaéta nagara séjén anu geus mikawanoh pembuatan kaca saprak jaman mimiti
Manik-manik sarta kurabu ti kaca geus kapanggih di pusara-pusara anu asalna ti taun 7000 saméméh masehi, tapi, barang-barang ti kaca ieu kamungkinan asalna ti Syria
Kira -kira taun 1000 saméméh masehi, jalma-jalma Mesir nyieun kaca maranéhanana sorangan
Jalma-jalma Mesir nyampurkeun batu kerikil kwarsa anu geus diancurkeun jeung keusik pikeun ngarobah kelir kaca
Maranéhanana ogé nyaho, yén upamana nambahan kobalt, tambaga, atawa mangan dina campuran éta, maranéhanana bisa ngahasilkeun kaca anu miboga rupa-rupa kelir bulao, héjo, atawa ungu
Di handap ieu mangrupa daptar nagara nu aya di buana Éropa
Kaca eunteung nyaéta geblégan kaca nu sabeulahna diulasan sabangsa cét pikeun ngeunteung, sok disebut ogé eunteung
Nangtung hareupeun eunteung bisa nyaho kana rupa sorangan
Salila rébuan taun, kaca-kaca anu dipaké ku manusa dijieun tina logam anu geus digosok kuningan, parunggu, pérak, atawa emas
Kira-kira dina taun 1300, para pengrajin di Venice manggihan hiji cara pikeun nyieun eunteung-eunteung ku kaca ku cara ngabeuleum lapisan cai raksa sarta timah
Kalayan pohara gancang, eunteung-eunteung ti kaca ieu ngagantikeun eunteung-eunteung tina logam
Tapi eunteung-eunteung kaca ieu téh jauh ti sampurna
Dina taun 1691, di Perancis kapanggih hiji cara pikeun nyieun kaca lempengan
Alatan kaca lempengan leuwih beurat sarta cemerlang, kaca éta jauh leuwih luyu pikeun eunteung-eunteung tinimbang kaca-kaca biasa
Kamajuan saterusna nyaéta dipakéna lapisan pérak ipis dina bagian tukang eunteung sarta lain tina campuran timah cai raksa
Lain ukur ngan uap cai raksa anu picilakaeun pikeun para pagawé, tapi lapisan pérak anu anyar éta ogé mantulkeun leuwih loba sinar-sinar lampu sarta leuwih alus pikeun dipaké minangka eunteung
Ieu ogé ngarah kana beuki gancangna prosés pembuatan sarta nyieun eunteung leuwih murah
Mangsa kiwari, kaca lempengan anu kandelna saparapat inci dipaké pikeun nyieun eunteung-eunteung kelas hiji
Kaca dipotong nurutkeun ukuran anu dipikahayang kalayan ngagunakeun pemotong inten
Di "pabrik pengasahan", tungtung-tungtung kaca dikokolakeun ku keusik sarta cai
Saterusna, dilicinkeun jeung batu keusik lemes sarta digosok kana lawon-lawon panggosok anu dilapis ku pulas
Mikroskop nyaéta parabot sabangsa kéker pikeun nétélakeun mahluk-mahluk nu lalembut pisan, anu teu bisa diténjo ku mata
Ku jalan maké mikroskop, bibit-bibit panyakit, babagian getih, jeung sajabana bisa kanyahoan
Aya mikroskop bisa ngagedékeun nepi ka 100.000 kali atawa leuwih
Kecap mikroskop nyaéta gabungan ti dua kecap Yunani "mikro" atawa leutik, sarta "skopos" atawa "panitén"
Jadi mikroskop nyaéta "panitén barang-barang leutik"
Mikroskop nyaéta pakakas anu dipaké pikeun nempo hal-hal anu pohara leutik anu henteu bisa ditempo ku panon langsung
Biasana hiji barang katempo leuwih badag lamun tempatna beuki deukeut jeung panon manusa
Tapi lamun jarakna leuwih deukeut ti 10 inci, barang éta henteu écés deui katempo
Ieu dingaranan henteu écés
Ayeuna lamun hiji lensa cembung biasa disimpen di antara panon sarta barang, barang éta bisa dibawa leuwih deukeut ti 10 inci sarta masih tetep écés katempo
Nu kitu disebutna "kaca pembesar"
Tapi kaca pembesar biasa sabenerna nyaéta mikroskop-mikroskop basajan, sarta ku ngaran éta mikroskop-mikroskop éta geus dipikawanoh ti saprak jaman baheula
Jadi, lamun nyarita ngeunaan pamanggih mikroskop, sabenerna disebutkeun “mikroskop majemuk”
Tapi sabenerna, jaman ayeuna disebutkeun mikroskop, éta téh barang anu dimaksud
Nu dimaksud mikroskop majemuk nyaéta mikroskop nu pembesaranana lumangsung dina dua tahap
Aya lensa anu dingaranan obyektif, anu ngahasilkeun gambar utama anu digedéan
Saterusna aya lensa séjén anu dingaranan lensa panon atawa okular, anu ngagedéan gambaran kahiji éta
Dina prakték anu sabenerna, aya sawatara lensa anu dipaké boh pikeun sawatara lensa obyektif boh okular, tapi prinsipna nyaéta prinsip dina pembesaran dua tahap éta
Mikroskop majemuk kapanggih antara taun 1590 sarta taun 1610
Sanajan teu sauran-urang acan anu bener-bener yakin saha penimu anu sabenerna, pangajén biasana dibikeun ka Gallileo
Saurang ahli ti Walanda anu ngaranna Leeuwenhoek sakapeung digeroan bapa mikroskop, tapi hal éta dimaksudkeun ku sagala rupa penimu anu dimekarkeun ku manéhna tina mikroskop
Leeuwenhoek némbongkeun yén kumbang penggerek, kutu, sarta mahluk-mahluk leutik séjénna asalna ti endog sarta henteu "dihasilkeun sacara spontan"
Manéhna nyaéta jelema kahiji anu nempo wangun-wangun kahirupan mikroskopik saperti protozoa sarta baktéri
Ku mikroskopna sorangan, manéhna nyaéta jelema kahiji anu nempo sakumna peredaran getih
Dewasa ieu mikroskop penting pikeun manusa dina ampir kabéh wangun élmu pangaweruh sarta industri
Kurikulum nyaéta saperangkat rarancang jeung aturan ngeunaan tujuan, eusi, jeung bahan pangajaran sarta cara anu digunakeun pikeun padoman nyalagarakeun kagiatan diajar pikeun ngahontal tujuan atikan anu geus ditangtukeun
Ngamekarkeun kurikulum dipilampah kalawan gugon tuhon kana standar nasional pendidikan pikeun ngawujudkeun tujuan pendidikan nasional
Kurikulum dina unggal jenjang jeung jenis atikan dimekarkeun kalawan prinsip divérsifikasi saluyu jeung satuan pendidikan, poténsi daérah, jeung pamilon atikan (peserta didik)
Raraga dasar kurikulum nyaéta rambu-rambu anu ditetepkeun dina aturan pamaréntah pikeun dijadikeun padoman dina nyusun KTSP (Kurikulum Tingkat Satuan Pendidikan) jeung silabus na dina unggal satuan pendidikan
Kurikulum pikeun jenis pendidikan umum, kajuruan, jeung husus dina jenjang pendidikan dasar jeung menengah ngawengku: Jero jeung legana eusi kurikulum dina unggal satuan pendidikan ébréh dina kompeténsi dina unggal tingkat jeung/ atawa seméster saluyu jeung standar nasional pendidikan
Katangtuan ngeunaan jero jeung legana eusi kurikulum dimekarkeun ku BSNP (Badan Standar Nasional Pendidikan) jeung ditetepkeun ku Peraturan Menteri
Pramuka mangrupa singkatan tina Praja Muda Karana Ari nu disebut "kepramukaan" nyaéta prosés atikan di luar sakola jeung di luar lingkungan kulawarga dina wangun kagiatan anu ngirut ati,pikabungaheun, séhat, disiplin, puguh udaganana, praktis anu diayakeun di alam luyu jeung Prinsip Dasar kapramukaan jeung Métode Kapramukaan anu tujuan utamana ngawangun watak, ahlak, budi pekerti anu luhung.Kapramukaan mangrupa sistem atikan "kepanduan" anu disaluyukeun jeung kaayaan, kapentingan
"kepanduan" anu disaluyukeun jeung kaayaan, kapentingan ogé kamekaran masarakat jeung bangsa Indonésia
Sejarah Pramuka di Dunia
Nu ngamimitian ngadegkeun Pramuka di dunya nyaéta Lord Robert Baden Powell of Gilwell
Anjeunna nu ngamimitian ngabina rumaja di nagara Inggris.Pembinaan rumaja ieu anu jadi cikal bakal mekarna gerakan Pramuka
Baden Powell gumelar ka alam dunya ping 22 Pebruari 1857 anu ngaranna Robert Stephenson Smyth
Bapana ngaranna powell saurang Professor Géometry di Universitas Oxford, anu tilar dunya nalika Stephenson leutik kénéh.Rupa-rupa pangalaman Baden Powell ditulis dina buku "Aids To Scouting" anu mangrupa piunjuk pikeun para tangtara muda di Inggris supaya bisa ngalakonan pancénna "penyelidik" sacara hadé
William Smyth saurang pingpinan Boys Brigade di Inggris ménta supaya Baden Powell ngalatih anggotana luyu jeung pangalamanana
Tuluy disipakeun 21 pamuda ti Boys Brigade di unggal wilayah di Inggris, diajak kémping jeung latihan di pulau Browns Sea nalika ping 25 Juli 1907 anu lilana 8 poé
Nalika Taun 1910 Baden Powell péngsiun tina tangtara anu pangkatna téh Letnan Jenderal
Nalika taun 1912 kawin jeung Ovale St. Clair Soames anu dipaparin tilu urang putra.Anjeunna meunang "titel" Lord ti Raja George,taun 1929 Baden Powell tilar dunya 8 Januari 1941 di Nyeri, Kenya, Afrika
Awal taun 1908 Baden Powell nuliskeun pangalamanana pikeun kagiatan latihan kapramukaan anu di"rintisna".Kumpulan tulisanana ieu dijadikeun buku anu judulna Scouting For Boys
Buku ieu gancang sumebar di Inggris jeung nagara-nagara séjénna anu satuluyna jadi organisasi kapramukaan nu saméméhna ngan pikeun lalaki hungkul anu disebutna Boys Scout
Taun 1912 dibantuan ku adina, Agnes nyieun organisasi kapramukaan pikeun awéwé anu ngaranna Girl Guides anu satuluyna diteruskeun ku pamajikanana
Taun 1916 ngadeg kelompok pramuka usia siaga anu ngaranna "CUB" (anak serigala)anu bukuna The Jungle Book karangan Rudyard Kipling salaku cecekelan dina kagiatanana
Buku ieu nyaritakeun ngeunaan "Mowgli si anak rimba" anu dipiara di reuma ku induk serigala
Taun 1918 anjeunna nyieun Rover Scout pikeun anu umurna 17 taun
Taun 1922 anjeunna nerbitkeun buku Rovering To Success (Mengembara Menuju Bahagia)'
Taun 1920 diayakeun Jambore Dunya anu mimitina di Olympia Hall,London
Anjeunna ngondang pramuka ti 27 Nagara jeung harita ogé Baden Powell diistrénan jadi Bapa Pandu Sadunya (Chief Scout of The World)
Taun 1924 Jambore II di Ermelunden, Copenhagen, Denmark Taun 1929 Jambore III di Arrow Park, Birkenhead, Inggris Taun 1933 Jambore IV di Godollo, Budapest, Hongaria Taun 1937 Jambore V di Vogelenzang, Blomendaal, Walanda Taun 1947 Jambore VI di Moisson, Perancis Taun 1951 Jambore VII di Salz Kamergut, Austria Taun 1955 Jambore VIII di sutton Park, Sutton Coldfild, Inggris Taun 1959 Jambore IX di Makiling,
Taun 1959 Jambore IX di Makiling, Philipina Taun 1963 Jambore X di Marathon, Yunani Taun 1967 Jambore XI di Idaho, Amerika Serikat Taun 1971 Jambore XII di Asagiri, Jepang Taun 1975 Jambore XIII di Lillehammer, Norwegia Taun 1979 Jambore XIV di Neishaboor, Iran tapi dibatalkeun Taun 1983 Jambore XV di Kananaskis, Alberta, Kanada Taun 1987 Jambore XVI di Cataract Scout Park, Australia Taun 1991
Cataract Scout Park, Australia Taun 1991 Jambore XVII di Korea Selatan Taun 1995 Jambore XVIII di Walanda Taun 1999 Jambore XIX di Chili, Amerika Selatan Taun 2003 Jambore XX di Thailand Taun 1914 anjeunna tulis piunjuk pikeun kursus Pembina Pramuka anu bisa kalaksanakeun nalika taun 1919.Ti sobatna W.F
de Bois Maclarren, meunang tanah sapétak di Chingford anu satuluyna dijadikeun tempat atikan pembina pramuka anu dingaranan Gilwell Park
Taun 1920 dijieun Dewan Internasional anu 9 orang anggota jeung Biro Sekretariatnya di London, Inggris
Nalika taun 1958 Biro Kapramukaan sadunya dipindahkeun ti London ka Ottawa Kanada
Tanggal 1 Mei 1968 Biro kapramukaan Sadunya dipindahkeun deui ka Geneva, Swiss
Ti mimiti taun 1920 Pupuhu Biro Kapramukaan Sadunya nyaéta Hebert Martin (Inggris),Kolonel J.S
Nilson (Inggris), Mayjen D.C. Spry (Kanada) anu nalika taun 1965 diganti ku R.T. Lund 1 Mei 1968 diganti deui ku DR. Laszio Nagy salaku Sékjén
Biro Kapramukaan sadunya Lalaki miboga 5 kantor kawasan nyaéta Costa Rica, Mesir, Philipina, Swiss jeung Nigeria
Ari Biro kapramukaan Sadunya Awéwé markasna di London anu jadi 5 kantor kawasan di Eropa, Asia Pasifik, Arab, Afrika jeung Amerika Latin
Lambang Gerakan Pramuka nyaéta Tunas Kalapa.Lambang gerakan pramuka nyaéta tanda pengenal tetap anu ngswengku cita-cita unggal anggota Pramuka.Lambang éta dijieun ku Bapak Soemardjo Asmodipuro, saurang pembina Pramuka anu aktif digawé di lingkungan Departemen Pertanian anu satuluyna dipaké ti mimiti 16 Agustus 1961
Lambang éta ditetepkeun ku Surat Keputusan Kwartir Nasional Gerakan Pramuka No
06/KN/72 taun 1972
Harti lambang gerakan pramuka: 1. kalapa dina kaayaan "jadi" disebut Cikal, jeung istilah "cikal bakal" di Indonesia hartina penduduk asli anu ngamimitian ngawariskeun generasi anyar
Jadi kalapa anu keur tumuwuh téh ngandung harti konotatif yén unggal pramuka mangrupa inti pikeun kalumangsungan hirup Bangsa Indonésia
2.kalapa téh awét dina kaayaan kumaha waé,Jadi lambang éta miboga harti yén unggal anggota pramuka nyaéta jalma anu jasmani jeung rohanina séhat, kuat jeung rajin sarta miboga tékad nu gedé dina nyanghareupan rupa-rupa tantangan dina hirup jeung dina ngambah sagala ujian jeung kasusah pikeun babakti ka lemah cai jeung bangsa Indonesia
3.kalapa bisa jadi di mana waé, anu ngabuktikeun gedéna upaya dina nyaluyukeun diri jeung masarakat di mana manéhna hirup jeung dina kaayaan naon waé
4.kalapa tumuwuhna lempeng ka luhur jeung mangrupa salah sahiji tatangkalan anu pangluhurna di Indonésia.Jadi lambang éta ngandung harti yén unggal pramuka miboga cita-cita anu luhur jeung "lurus", nyaéta mulya jeung jujur ogé tetep panceg dina galur
5.Akar kalapa mah kuat jeung pageuh dina jero taneuh
Jadi lambang éta ngandung harti tékad jeung kayakinan unggal pramuka anu nyekel pageuh kana dadasar jeung landasan-landasan anu hadé, bener, kuat jeung "nyata" nyaéta tékad jeung kayakinan anu dipaké ku manéhna pikeun nguatkeun diri pikeun ngahontal cita-citana
6.Kalapa nyaéta tangkal anu "serba guna" ti mimiti akar nepi ka pucukna
Jadi lambang éta miboga harti unggal pramuka nyaéta manusa anu boga guna, jeung babakti pikeun kapentingan lemah cai, bangsa jeung nagara Indonesia sarta umat manusa
Lambang gerakan pramuka bisa dipaké dina panji, bandéra, papan ngaran kwartir jeung satuan, tanda pengenal administrasi gerakan pramuka.Pamakéan éta maksudna salaku alat atikan pikeun nalingakeun jeung ngaronjatkeun kagiatan gerakan pramuka luyu jeung kiasan anu aya dina lambang pramuka éta
Pramuka Siaga nyaéta Golongan Pramuka anu umurna 7 nepi ka 10 taun
Ari kelompok gedé dina siaga disebut Perindukan
Perindukan téh eusina 24 urang Pramuka Siaga.Perindukan dibagi jadi satuan leutik anu disebut Barung
Dina sabarung aya 6 urang Pramuka Siaga
Ngawangun Barung anu dilaksanakeun ku para Pramuka Siaga nu dibantuan ku Pembina jeung Pembantu Pembina Pramuka Siaga
Di unggal Barung maké ngaran warna, contona: Barung Beureum, Barung Bodas, Barung Héjo, jeung réa-réa deui
Satuluyna pikeun unggal Barung dibéré tanda ku bandéra luyu jeung ngaran Barungna.Kapamingpinan dina Barung Siaga luyu jeung Kaputusan Kwartir Nasional gerakan Pramuka Nomor 231 taun 2007 ngeunaan penyelenggaraan gugus depan Pramuka dipingpin ku saurang Pembina Siaga anu yuswana minimal 21 taun, dibantuan ku tilu urang Pembantu pembina Siaga anu yuswana minimal 16 taun
Kode Kehormatan Pramuka Siaga
Kode kehormatan di tingkat Pramuka Siaga nyaéta Dwi Satya dina wangun jangji jeung wangun moralna dina Dwi Dharma "Demi kehormatanku aku berjanji akan bersungguh-sungguh" (1)"Menjalankan kewajibanku terhadap Tuhan dan Negara Republik Indonesia"
(2)"Setiap hari berbuat kebaikan" (1)"Siaga itu menurut ayah dan ibunda" (2)"Siaga itu berani dan tidak putus asa" Rupa-Rupa Tanda Kecakapan Pramuka Siaga
Aya tilu rupa tingkatan Pramuka Siaga nyaéta Siaga Mula, Siaga Bantu, jeung Siaga Tata.Jang Pramuka Siaga aya tilu rupa Upacara nyaéta "Upacara pembukaan Latihan"," upacara penutupan Latihan" jeung " Upacara Pelantikan"
Kalengkepan Pramuka Siaga
Anapon kalengkepan Pramuka Siaga nyaéta topi barét warna coklat, tanda topi anu mangrupa tunas kelapa warna konéng ari dadasarna warna héjo daun wangunna pikeun awéwé mah buleud tapi ari pikeun lalaki mah wangunna segi panjang.Tanda pelantikanana nyaéta tunas kelapa anu warnana konéng emas anu warna dasarna coklat kolot anu dipasangkeun di dada beulah kénca
"Setangan Leher" pikeun lalaki nyaéta segitilu anu warnana beureum bodas, bahanna tina kaén anu ngabutuhkeun cingcin supaya leuwih rapih dipasangkeun di handapeun kerah baju biasa disebut kacu, Ari pikeun awéwé maké pita anu legana 3,5 cm panjangna 40 cm pamakéanana pita disimpul matikeun.Baju, Calana jeung erokna warnana sarua coklat ngora kaluhuranana jeung coklat kolot pikeun ka handapanana.Sapatu jeung kaos kaki warnana coklat atawa hideung.Tanda
kaos kaki warnana coklat atawa hideung.Tanda Barung dipasangkeun dileungeun baju beulah kénca, ari lokasi dipasangkeun dina leungeun baju beulah katuhu
Tanda pangkat Siaga Bantu nyaéta gambar "mancung" hulu anu warnana bodas tapi dasarna héjo, Lamun tanda pangakat Siaga Tata nyaéta dua tanda anu sarua jeung tanda siaga bantu anu dipasangkeun di leungeun beulah kénca
Pramuka Penggalang nyaéta Golongan Pramuka nu yuswana 12-15 taun
Satuluyna kelompok gedé dina Penggalang disebut pasukan Penggalang
Dina pasukan Penggalang aya kelompok-kelompok leutik anu disebut regu Penggalang nu diwangun ku 6 - 8 urang
Ngaran-ngaran regu dicokot tina ngaran sato jeung kekembangan
Ngaran sato pikeun regu putra, ari ngaran kekembangan pikeun ngaran regu putri
Kode Kehormatan Pramuka Penggalang
Wangun kode kehormatan Pramuka Penggalang nyaéta janji anu ngabungkeuleuk dina Tri Satya jeung Dasa Dharma
"Demi Kehormatanku aku berjanji akan bersungguh-sungguh": 1
"Menjalankan Kewajibanku terhadap Tuhan Yang Maha Esa, Negara Kesatuan republik Indonesia dan mengamalkan Pancasila" 2
"Menolong sesama hidup dan mempersiapkan diri membangun masyarakat" 3
"Menepati Dasa Dharma"
"Pramuka itu": 1
"Takwa kepada Tuhan Yang Maha Esa" 2
"Cinta alam dan kasih sayang sesama manusia" 3
"Patriot yang sopan dan ksatria" 4
"Patuh dan suka bermusyawarah" 5
"Rela menolong dan tabah" 6
"Rajin, terampil dan gembira" 7
"Hemat, cermat dan bersahaja" 8
"Disiplin, berani dan setia" 9
"Bertanggungjawab dan dapat dipercaya" 10
"Suci dalam pikiran, perkataan dan perbuatan" Lawungan Pramuka Penggalang
Lawungan Pramuka Penggalang anu dibéré ngaran Jambore dilaksanakeun di tingkat nasional
Tapi bisa ogé diayakeun di tingkat Daerah, Cabang atawa Ranting
Saméméh ngayakeun kagiatan Jambore, perlu ayana rarancang atawa tatahar, pengorganisasian jeung pelaksanaan sacara kompréhénsif
Lomba tingkat (LT) nyaéta gelanggang Penggalang Putera jeung Penggalang Puteri boh sacara bérégu atawa perorangan
Nomor lomba ngeunaan kasingeran jeung kaparigelan
Tujuan perlombaan éta nyaéta nguji kamampuh penggalang
Anapon rupa-rupa LT nyaéta LT1 anu diayakeun ku gugus depan, LTII anu diayakeun ku Kortan/kwartir ranting, LTIII diayakeun ku Kwartir cabang, LT IV diayakeun ku kwartir Daerah jeung anu pamungkas nyaéta LT V anu diayakeun ku Kwartir Nasional.Conto kagiatan LT dumasar kana aspék kamampuh nyaéta kaparigelan jeung kasingeran
Kaparigelan anu dilombakeun nyaéta lomba "Peta pita", "Peta perjalanan", Semaphore, Morse, kémah, "pioneering dasar", Panorama, Sandi, jeung Lomba Masak.Ari dina aspék kasingeran nyaéta lomba "mendaki tangga","mendaki jeung turun tebing","Sambung tali", "meniti kayu bulat".Lian ti dua aspék anu geus disebutkeun tadi aya ogé aspék perlombaan séjén kayaning aspék kasenian atawa olahraga, kaagamaan, jeung kamasarakatan
Tanda Kecakapan Umum
Aya tilu tingkatan Tanda Kecakapan Umum pikeun Penggalang téh nyaéta Ramu, Rakit jeung Terap Tanda Kecakapan Khusus
Tanda Kecakapan Khusus pikeun Penggalang aya tilu tingkatan nyaéta Purwa, Madya jeung Utama Pramuka Penegak
Ambalan nyaéta kelompok gedé dina pramuka penegak
Ngaran Ambalan biasanya nyokot tina ngaran sababaraha pahlawan, contona:Ambalan Bung Karno, Ambalan Diponegoro, jrrd.Dina Ambalan aya organisasi anu ngawadahan aspirasi penegak anu dingaranan DA(Dewan Ambalan)
Cara kerja dewan ieu nyaéta nyieun kaputusan sacara musyawarah mufakat.Dina Ambalan penegak aya pembina
Pembina mangrupa dulur kolot Ambalan Penegak anu kudu dihargaan jeung diajénan.Golongan usia pramuka anu kagolong kana Penegak nyaéta 16-20 taun.Dina hiji Ambalan aya sababaraha kelompok leutik anu disebut Sangga
Sangga dipingpin ku saurang pamingpin anu dibantuan ku wawakilna
Ngaran-ngaran Sangga dina Pramuka Penegak biasana nyokot tina tahapan kamerdikaan Indonésia, nyaéta: 1
Sangga perintis 2
Sangga Penegas 3
Sangga Pendobrak 4
Sangga Pencoba 5
Sangga Pelaksana Tapi salian ti eta, ngaran sangga bisa ogé nyokot tina ngaran sato, kembang, tokoh wayang atawa nu paling sederhana ngaeta ku nomer, jiga Sangga 1 Sangga 2 jrrd
Kode kehormatan Pramuka Penegak sarua jeung kode kehormatan penegak Penggalang nyaéta Tri satya jeung Dasa Dharma
1.PW (Perkémahan Wirakarya) Lawungan Pramuka penegak
PW nyaéta lawungan Pramuka anu diayakeun ku penegak jeung pandéga ti rupa-rupa satuan (Ambalan dan satuan Karya)
Kagiatan ieu ngahijikeun diri sarta ngawangun masarakat anu luyu jeung jangji Tri Satya
2.Raimuna Raimuna nyaéta perkémahan pikeun ngabina jiwa Pramuka Penegak/ Pandéga anu miboga sifat kréatif jeung produktif anu ngawengku unsur "edukatif" (atikan) ngaliwatan sababaraha kagiatan kawas ieu di handap: 1
Lomba karya di widang téhnologi tepat guna 2
Lomba Karya tulis 3
Lomba kaparigelan 3.Musppanitra Musppanitra nyaéta dialog musawarah penegak/pandéga putera jeung puteri anu ngabahas masalah-masalah organisasi, kagiatan, program gawé, anggaran jeung sajabana
Aya sababaraha tingkatan ngayakeun Musppanitra nyaéta Musppanitra Nasional, Musppanitra Daérah, jeung Musppanitra Cabang
Pesta Karya Pesta Karya nyaéta lawungan spésifik(husus) anu dihadiran ku Penegak/ pandéga anggota Saka (Satuan Karya).Anapon rupa-rupa Pésta Karya nyaéta Pésta Karya Taruna Bumi, Pésta Karya Bhayangkara, Pésta Karya Bahari jeung Pésta Karya Dirgantara
a.Penegak Bantara Tingkatan Pramuka Penegak
Syarat asup jadi Penegak Bantara, nyaéta: -Nyumponan SKU Penegak Bantara -Dilantik ku pembinana b.Penegak Laksana syarat asup jadi Penegak Laksana, nyaéta: -Nyumponan SKU Penegak Laksana -Dilantik ku pembinana Lagu Hymne Pramuka
"Kami pramuka Indonesia" "manusia Pancasila" "Satyaku ku Dharmakan" "Dharmaku ku Baktikan" "Agar Jaya Indonesia" "Indonesia Tanah Airku" "Kami jadi Pandumu"" Sandi Rusiah di Pramuka
Nalika taun 1823 di Amerika kapanggih Morse
Nu manggihan Morse téh nyaéta Samuel F.B Morse
Hurup ieu dipaké salaku alat komunikasi anu sifatna rusiah
Semaphore nyaéta alat komunikasi dua arah anu wangunna dua bandéra, unggal bandérana aya gagangan.Warna anu sering dipaké jadi warna bandéra nyaéta warna beureum atawa konéng
Sandi mangrupa kode rusiah
Kode ieu bisa dipikanyaho ku jalma anu wanoh kana ieu sandi.Dina pramuka aya sababaraha rupa sandi di antarana nyaéta:Sandi Angka, Sandi A-N, Sandi A-Z,Sandi Rumput, jeung Sandi Udang
Koran nyaéta lambaran kertas anu aya tulisanna ngeunaan warta jeung sajabana anu kabagi kana kolom-kolom anu terbitna unggal poé sacara périodik;surat kabar; unggal poé.Koran atawa surat kabar nyaéta hiji media penerbitan anu "ringan" jeung babari dipiceun
Koran maké keretas anu "bermutu rendah" anu bisa didaur ulang atawa dipaké pikeun rupa-rupa pangabutuh
Koran asal kecapna tina basa Walanda "Krant" atawa anu méh sarupa jeung "lafalna" dina basa Perancis nyaéta "Courant"
Tina segi sajarah koran atawa bisa disebut ogé surat kabar mimiti dijieunna ku urang-urang kabangsawanan Inggris anu ngaranna Benjamin Harris dina taun 1690 di Amerika Serikat
Surat Kabar éta dingaranana "Public Occurances Both Foreign and Domestick"
Tapi surat kabar éta dieureunkeun jeung teu meunang aya di masarakat ku sabab teu boga izin terbit
Harita mimiti karasa aya kahariwangan yén mesin-mesin citak anu dipaké bakal nerbitkeun warta-warta anu bisa ngiserkeun kakawasaan pihak kolonial jeung pajabat agama.Sabada nagara Amerika Serikat aya, nalika éta ogé aya surat kabar
Tapi ku sabab aya interfensi pulitik mangka surat kabar némbongkeun warta sacara subjéktif lain sacara objéktif.Washington jeung Jefferson anu nyekel kakawasaan harita maké surat kabar salaku alat pikeun ngéléhkeun nu séjén
Kaayaan kieu ngabalukarkeun rahayat ménta amandemén anu ngajamin bebeneran warta dina surat kabar.Mimitina amandemen ieu teu bisa dipigawé sacara éféktifnepi ka medalna "The Herald" ku James Gordon Bennet
The Herald nyieun isu pulitik di bagéan hareup jeung sésana eusina téh isu bisnis, kahirupan sosial jeung sajabana
Sabada The Herald medal aya ogé New York Tribune anu didominasi ku pamaca ti kalangan patani
Pada masa Lincoln muculah New York Times yang menambah ramai pangsa pasar surat kabar tersebut
Setelah perang saudara di Amérika Serikat Sabada kitu aya deui "Pulitzer" jeung "New York World"
"Pulitzer" nyaéta pamedal munggaran anu medalkeun surat kabar mingguan
Sabada "Pulitzer", "New York World" ngahontal kasuksésan anu pangluhurna nu dipikawanoh ku sebutan "wartawannya surat kabar"
New York World kiwari ngawengku dua majalah anu geus kakoncara jeung dipikaresep nyaéta "Good Housekeeping" jeung "Cosmopolitan"
Kaayaan surat kabar di Indonesia ogé sarua jeung surat kabar di Amerika Serikat jeung sabudeureunana
Dina sajarahna surat kabar atawa koran di Indonésia ngalaman "pembredelan" pikeun nyumponan kapentingan pulitik untuk atawa nu ngawasa mangsa harita
Hal ieu karasa pisan dina mangsa orde baru.Numutkeun sajarah surat kabar jeung koran, surat kabar jeung koran di Indonésia mimitina mangrupa hasil pamikiran pamaréntahan Walanda
Harita loba surat kabar kayaning Bintang Timur, Bintang Barat, Java Bode jeung sajabana
Nalika zaman penjajahan Jepang, surat kabar nu tadi disebutkeun teu meunang medal deui diganti ku Suara Asia, Sinar Matahari, Asia Raja jeung Tjahaja.Sabada kamerdikaan, fungsi jeung peran surat kabar digantikeun ku Radio Republik Indonesia.Nalika mangsa kamerdikaan nepi ka runtagna orde lama surat kabar aya dina kakawasaan pamaréntah.Reformasi nalika mangsa B.J Habiebie muka kabébasan pers di Indonésia anu diatur dina Undang-Undang Penyiaran jeung Kode Etik
dina Undang-Undang Penyiaran jeung Kode Etik Jurnalistik anu diatur ke Dewan Pers
Mickey Mouse nyaéta salah sahiji tokoh animasi (kartun) anu dijieun ku Walt Disney anu jadi film kartun favorit mangsa harita.Tokoh Mickey Mouse jadi tokoh kartun nu munggaran dijieun
Plane Crazy mangrupa film animasi munggaran anu mintonkeun Miki Mouse
Ieu film mangrupa "film hitam putih" sarta di jerona euweuh dialog
Ieu film disutradaraan ku Walt Disney jeung Ub Iwerks taun 1927 anu dimedalkeun tanggal 15 Méi 1928
Plane Crazy diiluan ku The Gallopin’ Gaucho jeung Steamboat Willie
Mimitina, Miki dijieun minangka gaganti Oswald the Lucky Rabbit anu dijieun ku Walt Disney jeung Ub Iwerks keur Charles Mintz ti Universal Studios tapi maranéhna dipecat nalika ménta bayaran anu leuwih luhur pikeun Oswald anu geus "populer" sarta ti harita Oswald digambar ku jalma séjén
Pikeun kahirupan pausahaan, Walt kudu néangan karakter anyar sarta ide ngeunaan Miki mouse mimiti aya nalika Walt aya dina karéta
Karakter éta dingaranan Miki téh nyaéta Mortimer ngan pamajikanana, Lillian Disney, kurang resep
Ayeuna ngaran Mortimer dipaké jadi ngaran musuh Miki dina marebutkeun Mini
Miki jeung Mini mimiti aya dina Plane Crazy anu dirilis 15 Méi 1928
Tapi The Walt Disney Company satuluyna miéling milangkala Miki tanggal 18 Nopémber 1928, nyaéta tanggal rilis animasi Steamboat Willie, film animasi Miki Mouse anu mimiti aya soraan
Miki Mouse ngahontal mangsa kajayaanana ti mimiti taun 1930-an nepi ka 1950-an
Tapi mimiti taun 1950-an posisi kajayaanna kaéréh ku Tom and Jerry anu boga "rating" jeung nu mikaresepna leuwih loba ti batan nu mikaresep Miki Mouse jeung Silly Symphonies
Taun 1955, kajayaan Miki Mouse geus kaganti ku babaturanana anu aya di Walt Disney, Donal bébék anu dipikaresep ku jalma anu leuwih loba ti batan nu mikaresep Miki Mouse
Tanggal 18 November 1978, nalika milangkala Miki nu ka-50, manéhna jadi karakter kartun anu munggaran nu meunang béntang nalika "Holywood Walk of Fame", tegesna di 6925 Hollywood Boulevard
Taun 1988, keur anu munggaran Miki tampil jeung Bugs Bunny dina Who Framed Roger Rabbit
Bugs Bunny nyaéta salah sahiji saingan Miki ti Warner Bros. Dina éta film, duanana miboga waktu minton anu sarua
Film éta ogé jadi hiji kajadian anu jadi sajarah di dunya perfilman
Program-program tipi anu mintonkeun Miki kiwari nyaéta Mickey Mouse Works jeung Disney’s House of Mouse sedengkeun sababaraha film Miki ayeuna nyaéta Mickey’s Christmas Carol 1983, Runaway Brain 1995, jeung The Three Musketeers sarta Mickey’s Twice Upon a Christmas 2004
Miki ogé boga bagéan dina vidéo game Kingdom Hearts karya Disney Interactive jeung Square Enix minangka raja istana Disney, ari Mini minangka ratuna, Donal Bébék minangka ‘’penyihir’’, jeung Gufi minangka nu ngajaga istana
Dina game munggaran, miki can pati loba katingali, tapi di sekuel pikeun Game Boy Advance, Miki geus mimiti aya jeung miboga peran anu leuwih gedé di Kingdom Hearts II
Cumi-cumi mangrupa salah sahiji sato laut ti kulawarga Loliginidae, kelas Cephalopoda
Dina basa latin, cumi-cumi dipikawanoh ku sebutan Loligo spp, tapi dina basa Inggris disebut squid
Di Indonesia, cumi-cumi dipikawanoh ogé dipikawanoh maké sababaraha istilah, kayaning "enus", "nus", "sotong" atawa "sontong bunga"
Sato laut ieu biasana diala nalika peuting maké lampu patromaks salaku alat pikeun ngirutna
Sato ieu umuna resep kana cahaya nalika peuting
Golongan cumi-cumi bisa diala maké alat bubu, "jaring angkat", "jaring insang", "pukat cingcin", "pukat udang", "rawai tuna" atawa "séro"
Ditilik tina niley gizi, cumi-cumi miboga kandungan gizi anu loba pisan ku sabab kandungan proteinna kawilang gedé ku sabab protéin anu gedé nyaéta 17,9 g/100 g cumi seger
Daging cumi-cumi miboga kaonjoyan dbandingkeun jeung hasil laut séjénna nyaéta euweuh tulang belakangana, babari dicerna, miboga rasa jeung aroma nu has, ngandung sakabéh unsur asam amino ésénsial anu diperlukeun ku awak
Asam amino esensial anu loba dina cumi-cumi nyaéta leusin, lisin jeung fenilalanin
Ari kandungan asam amino nonesensial anu dominan nyaéta asam glutamat jeung asam aspartat
Dua asam amino éta méré kontribusi anu ngabalukarkeun ayana rasa ngeunah jeung gurih
Éta sebabna, sacara alami cumi-cumi miboga cita rasa anu gurih nu geus nyampak nepi ka dina masakna teu kudu ditambahan "penyedap" kayaning monosodium glutamat/ MSG
Dina cumi-cumi ogé aya sababaraha rupa mineral mikro jeung makro anu jumlahna loba
Kadar mineral anu aya dina cumi-cumi ogé rupa-rupa sanajan dina spésiés anu sarua.Variasi ieu gumantung kana kaayaan lingkungan tempat hirupna, ukuran, jeung umur
Mineral penting anu aya dina cumi-cumi nyaéta natrium, kalium, fosfor, kalsium, magnesium jeung selenium
Lian ti loba proteinna, cumi-cumi ogé mangrupa sumber vitamin anu alus, kayaning vitamin B1/tiamin, B2/riboflavin, B12, niasin, asam folat sarta vitamin larut lemak (A, D, E, K)
Dina cumi-cumi ogé aya TMAO (Trimetil Amin Oksida) anu kawilang loba
TMAO anu loba ieu méré rasa anu has kana daging cumi-cumi
Daging cumi-cumi ogé loba ngandung monoamino nitrogen anu ngabalukarkeun cumi-cumi miboga rasa amis
Kandungan sulfur anu loba ogé dina cumi-cumi ngabalukarkeun cumi-cumi jadi bau hanyir nalika diasakan contona didikulub
"Cairan tinta" cumi-cumi sifatna alkaloid, nepi ka teu dipikaresep ku prédator, utamana lauk
Cairan anu warnana poék ngandung "butir-butir" melanin atawa pigmen hideung
Melanin alami nyaéta melanoprotein anu ngandung 10-15 persen protein
Melanin ieu meungkeut protéin ngaliwatan asam amino anu ngandung sulfur nyaéta sistein
Nu Kudu Diperhatikeun Nalika Ngadahar Cumi-Cumi
"Kadar lemak" dina daging cumi-cumi relatif saeutik, nyaéta 7,5 g/100 g bahan, anu masing-masing 1,9 g asam lemak jenuh; 2,7 g asam lemak tak jenuh tunggal; sarta 2,1 g asam lemak tak jenuh ganda
Sanajan kitu, konsumsi cumi-cumi anu kaleuleuwihi kudu disingkahan ku sabab "kadar kolesterol"na lumayan loba, nyaéta nepi ka 260 mg/100 g bahan
Di kelompok lauk laut, kadar kolesterol pada cumi, udang, lobster dan kepiting, memang tergolong tinggi
Namun, kadar kolesterol dina produk éta masih kénéh kawilang leutik dibandingkeun jeung endog kokonéngna, haté, jeroan sarta otak sato ingon.. Dina awak manusa, kolésterol bisa disintésis sorangan dina awak, nyaéta dina bagéan haté, korteks, adrénal, kulit, usus, testis, lambung, otot, jaringan adiposa jeung otak.Kurang leuwih 17 persen tina beurat garing otak disusun ku kolésterol
Lamun euweuh kolésterol, struktur otak teu bisa sampurna
Numut panduan anu dikaluarkeun ku National Heart, Lung and Blood Institute (NHLBI), kadar kolésterol total anu alus pikeun awak manusa kurang ti angka 200 mg/dl, HDL leuwih ti 35 mg/dl, LDL kurang ti 130 mg/dl, jeung trigliserida kurang ti 250 mg/dl